Mesto Vrútky

Predkladacia správa

Určené:

*na zasadnutie Mestskej rady vo Vrútkach dňa 16.06.2021*

*a Mestského zastupiteľstva vo Vrútkach dňa 22.06.2021*

Názov materiálu:

*Predloženie žiadosti o nenávratný finančný príspevok pre projekt „Revitalizácia vnútrobloku na ul. 1. Československej brigády vo Vrútkach“*

Dôvodová správa

Dňa 26.3.2021 vyhlásilo Ministerstvo investícií, regionálneho rozvoja a informatizácie SR v rámci Integrovaného regionálneho operačného programu výzvu na predkladanie žiadostí o nenávratný finančný príspevok zameranú na zlepšenie environmentálnych aspektov v mestách a mestských oblastiach.

Maximálna ani minimálna možná výška poskytnutého príspevku nie je stanovená. Najbližší termín na uzatvorenie hodnotiaceho kola je 28.7.2021, ďalšie termíny budú uverejňované v dvojmesačných intervaloch do doby vyčerpania disponibilnej alokácie finančných prostriedkov.

Medzi oprávnenými aktivitami v rámci výzvy je aj regenerácia vnútroblokov sídlisk s uplatnením ekologických princípov tvorby a ochrany zelene. V prípade mesta Vrútky je po konzultácii na sprostredkovateľskom orgáne možné uchádzať sa o regeneráciu zelene a plôch pre peších zaradenú do druhej etapy revitalizácie pešej zóny v úseku od starej knižnice po ul. Kalinčiakovu. Mesto Vrútky v duchu výzvy dalo aktualizovať projektovú dokumentáciu a pripravuje povinné prílohy projektu. Povinnou prílohou žiadosti je aj finančná spôsobilosť spolufinancovania projektu (5%), ktorá sa preukazuje výpisom z uznesenia zastupiteľstva.

Návrh na uznesenie:

Mestská rada vo Vrútkach

odporúča MsZ schváliť:

- predloženie ŽoNFP za účelom realizácie projektu „Revitalizácia vnútrobloku na ul. 1. Československej brigády vo Vrútkach“ realizovaného v rámci výzvy na predkladanie žiadostí o nenávratný finančný príspevok na zlepšenie environmentálnych aspektov v mestách a mestských oblastiach, kód výzvy: IROP-PO4-SC431-2021-65, ktorého ciele sú v súlade s platným územným plánom mesta Vrútky a platným programom rozvoja mesta Vrútky;

- zabezpečenie realizácie projektu v súlade s podmienkami poskytnutia pomoci;

- zabezpečenie finančných prostriedkov na spolufinancovanie realizovaného projektu vo výške 1 440 000 Eur;

- zabezpečenie financovania prípadných neoprávnených výdavkov z rozpočtu mesta Vrútky.

Mestské zastupiteľstvo vo Vrútkach

 schvaľuje:

- predloženie ŽoNFP za účelom realizácie projektu „Revitalizácia vnútrobloku na ul. 1. Československej brigády vo Vrútkach“ realizovaného v rámci výzvy na predkladanie žiadostí o nenávratný finančný príspevok na zlepšenie environmentálnych aspektov v mestách a mestských oblastiach, kód výzvy: IROP-PO4-SC431-2021-65, ktorého ciele sú v súlade s platným územným plánom mesta Vrútky a platným programom rozvoja mesta Vrútky;

- zabezpečenie realizácie projektu v súlade s podmienkami poskytnutia pomoci;

- zabezpečenie finančných prostriedkov na spolufinancovanie realizovaného projektu vo výške 1 440 000 Eur;

- zabezpečenie financovania prípadných neoprávnených výdavkov z rozpočtu mesta Vrútky.

Vo Vrútkach, dňa 9.6.2021

# Spracoval: Mgr. Juraj Gorilák, referát športu, cestovného ruchu a projektov

Predkladá: Mgr. Branislav Zacharides, primátor mesta

..................................................

 podpis predkladateľa

